laion/Wikipedia-Exotic huggingface dataset:
মাটির দৃঢ়ীভবন

দৃঢ়ীভবন বা দৃঢ়ীকরণ (ইংরেজিঃ Consolidation) হলো মাটির উপর সুদীর্ঘকালব্যাপী স্থির মানের ভার ক্রিয়া করার দরুণ মাটির অভ্যন্তরস্থ পানি নিঃসরণের ফলে মাটির সংকোচন প্রক্রিয়া। ভূ-পৃষ্ঠস্থ মাটিতে রয়েছে মাটির কণার পাশাপাশি পানি ও বায়ু। দীর্ঘদিন যাবৎ মাটির উপর উচ্চমানের বল ক্রিয়া করলে মাটির উপর যে চাপ সৃষ্টি হয়, তাতে মাটির ভেতরের বায়ু ও পানি বের হয়ে আয়তন সর্বোতভাবে হ্রাস পায়। এে ঘটনাকেই মাটির দৃঢ়ীভবন বলা হয়। ১। প্রারম্ভিক দৃঢ়ীভবন ২। প্রাথমিক দৃঢ়ীভবন ৩। মাধ্যমিক দৃঢ়ীভবন আংশিক সম্পৃক্ত মাটিতে স্থির মানের ভার চাপালে প্রথম দিকে খুব দ্রুত এবং অতি অল্প সময়ের মধ্যেই মাটির আন্তঃকণা ফাঁকা স্থান হতে প্রচুর পরিমাণে বায়ু ও অল্প পরিমাণে পানি বের হয়ে আসে। এতে মাটির আয়তন হ্রাস পায়। এ ঘটনাকে প্রারম্ভিক দৃঢ়ীভবন বলা হয়। মাটির উপর দীর্ঘদিন যাবৎ স্থির মানের ভার চাপিয়ে রাখা হলে, মাটির মধ্যকার শূন্যস্থানগুলো হতে ধীরে ধীরে পানি বের হয়ে আসে। ফলে মাটির আয়তন হ্রাস পায়। একে প্রাথমিক দৃঢ়ীভবন বলে। মাটি হতে পানি বের হয়ে আসবার এ বৈশিষ্ট্য মাটির ভেদ্যতা গুণের উপর নির্ভর করে। যে মাটির ভেদ্যতা বেশি, তাতে প্রাথমিক দৃঢ়ীভবন সম্পন্ন হতে তুলনামূলক কম সময় লাগে। যেমনঃ স্থূল দানা মাটির ভেদ্যতা বেশি, তাই তুলনামূলক কম সময়ের মধ্যেই এ মাটির প্রাথমিক দৃঢ়ীভবন সম্পন্ন হয়। অন্যদিকে, যে মাটির ভেদ্যতা গুণ কম; যেমনঃ সূক্ষ্ণ দানা মাটি; সে সব মাটির ক্ষেত্রে প্রাথমিক দৃঢ়ীভবনে বেশি সময় লাগে। মাটির মধ্যকার আন্তকণা ফাঁকা স্থানে স্থির থাকা পানির এমনিতেই একটি স্থিরার্দ্র চাপ (Hydro-static pressure) থাকে। বাইরে থেকে ভার চাপানোর ফলে পানির কণার উপর চাপ আসে। এই আগত চাপ 'অতিরিক্ত ঔদক চাপ' হিসেবে বিবেচিত হয়। মাটির উপর বাইরে থেকে কোন চাপ প্রয়োগ করা হলে, সে চাপ তৎক্ষণাৎ মাটির অভ্যন্তরে স্থিত পানি দ্বারা সম্পূর্ণরূপে বাহিত হয়। তবে, সময় যত গড়ায়, বহিরাগত চাপটি ধীরে ধীরে মাটির কণা কর্তৃকও বাহিত হওয়া শুরু করে। ফলে, উপর থেকে প্রযুক্ত চাপের কিছু অংশ পানি আর বাকি অংশ মাটি বহন করে। পানির বহন করা চাপের অংশটুকুকে 'ছিদ্রস্থ পানির চাপ' এবং মাটির বহন করা চাপের অংশটুকুকে 'কার্যকরী চাপ' বলে। সে যাই হোক, সময় গড়ানোর সাথে সাথে এই ছিদ্রস্থ পানির চাপ কমতে থাকে, আর কার্যকরী চাপের মান বাড়তে থাকে। এক সময় দেখা যায়, পানির উপর আগত অতিরিক্ত ঔদক চাপের মান কমতে কমতে শুন্য হয়ে গেছে। অর্থাৎ, উপর থেকে আগত চাপের প্রায় পুরো অংশই এবার মাটির কণাকে বহন করতে হয়। সম্পূর্ণ চাপের পুরোটা বহন করতে গিয়ে মাটির কণাগুলোর ত্রিমাত্রিক বিন্যাস ভেঙে যায়। এতে, মাটি আরেকটু পরিমাণে সংকুচিত হয় এবং মাটির আয়তন হ্রাস পায়। এঘটনাকে মাধ্যমিক দৃঢ়ীভবন বলে।
শ্রী গুরু রামদাস জী আন্তর্জাতিক বিমানবন্দর

শ্রীগুরু রামদাস জী আন্তর্জাতিক বিমানবন্দর (আইএটিএ: এটিকি, আইসিএও: ভিআইএআর) চতুর্থ শিখ গুরু এবং অমৃতসর শহরের প্রতিষ্ঠাতা গুরু রামদসজীর নামে নাম করণ করা হয়েছে। বিমকনবন্দরটি অমৃতসর শহরের ১১ কিলোমিটার (৭ মাইল) উত্তর-পশ্চিমে অবস্থিত একটি আন্তর্জাতিক বিমানবন্দর এবং ভারতের পাঞ্জাব রাজ্যের বৃহত্তম বিমানবন্দর। এটি রাজা সানসি গ্রামের নিকটবর্তী অমৃতসর-আজনালা সড়কের পাশে অবস্থিত। অমৃতসর ছাড়াও, বিমানবন্দরটি পাঞ্জাবের প্রতিবেশী রাজ্য, হিমাচল প্রদেশের পশ্চিমাঞ্চল এবং জম্মু ও কাশ্মীরের দক্ষিণ জেলায় বিমান পরিষেবা প্রদান করে। নতুন সমন্বিত টার্মিনালটি ধারণ ক্ষমতা পুরনো টার্মিনালের ধারণ ক্ষমতার দ্বিগুণ করেছে। এই এয়ারপোর্ট থেকে ২১ টি অভ্যান্তরিণ ও ৮ টি আন্তর্জাতিক উড়ান রয়েছে। বিমানবন্দরটি ২০১৭ সালের একটি জড়িপে ভারতের অ-মেট্রো বা মহানগর নয় এমন শহরের বিমানবন্দরগুলির মধ্যে তৃতীয় সেরা বিমানবন্দর হিসাবে ঘোষিত হয়েছে। অক্টোবর ২০১৬ থেকে অক্টোবর ২০১৭ পর্যন্ত বিমানবন্দরটি যাত্রী পরিবহন ৫৪.৪% বৃদ্ধি পায়েছে। ২০০৫ সালের সেপ্টেম্বরে পুরনো টার্মিনালের আগমন বিভাগটি উদ্বোধন করা হয় এবং মার্চ ২০০৬ সালে প্রস্থান বিভাগটি চালু করা হয়। নতুন টার্মিনাল বিল্ডিং কাচ ও ইস্পাত দ্বারা নির্মিত এবং একটি ইনলাইন এক্স-রে লাগেজ পরিদর্শন ও পরিবাহক সিস্টেম, এছাড়া নজরদারি, উড়াণ তথ্য প্রদর্শন সিস্টেম (এফআইডিএস), সাধারণের জন্য ব্যবহারের টার্মিনাল ইকুইপমেন্ট (আকর্ষক) এবং সিসিটিভি মত আধুনিক সুবিধা দিয়ে সজ্জিত করা। নতুন টার্মিনাল ২৫ ফেব্রুয়ারি ২০০৯ সালে-এ উদ্বোধন করা হয়। আনুমানিক ৪০,১৭৫ বর্গ মিটার (৪৩২,৪৪০ বর্গ মিটার) (পূর্বে ১২,৭৭০ বর্গ মিটার (১৩৭,৫০০ বর্গ ফুট)) এলাকা নিয়ে নতুন টার্মিনাল ভবন আধুনিক ভারতীয় নকশায় কাচ ও ইস্পাত ও রং দ্বারা ভারতীয় শৈলীর খিলান দিয়ে নির্মাণ করা হয়েছে। ৩০ জুন, ২০১৩ সালে শেষ হওয়া বছরের শেষ চতুর্থাংশের জন্য বিমানবন্দর আন্তর্জাতিক যাত্রী পরিবহন ৫৯.৬% বৃদ্ধি পেয়েছে। "Traffic News for the month of March 2017: Annexure-III" (পিডিএফ)। Airports Authority of India। ২৭ এপ্রিল ২০১৭। পৃষ্ঠা 3। ২৮ এপ্রিল ২০১৭ তারিখে মূল (PDF) থেকে আর্কাইভ করা। সংগ্রহের তারিখ ২৭ এপ্রিল ২০১৭।  "Traffic News for the month of March 2017: Annexure-III" (পিডিএফ)। Airports Authority of India। ২৭ এপ্রিল ২০১৭। পৃষ্ঠা 3। ২৮ এপ্রিল ২০১৭ তারিখে মূল (PDF) থেকে আর্কাইভ করা। সংগ্রহের তারিখ ২৭ এপ্রিল ২০১৭।  "Traffic News for the month of March 2017: Annexure-IV" (পিডিএফ)। Airports Authority of India। ২৭ এপ্রিল ২০১৭। পৃষ্ঠা 3। ২৮ এপ্রিল ২০১৭ তারিখে মূল (PDF) থেকে আর্কাইভ করা। সংগ্রহের তারিখ ২৭ এপ্রিল ২০১৭।  "Tiruchi fifth best among non-metro airports: Survey - Today's Paper"। The Hindu। ২০১৭-০৭-০১। সংগ্রহের তারিখ ২০১৭-১১-১৪।  "সংরক্ষণাগারভুক্ত অনুলিপি" (পিডিএফ)। ৯ ডিসেম্বর ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ ফেব্রুয়ারি ২০১৮।  Khare, Harish (২০১৬-০৮-৩০)। "59.6% increase in passenger footfall at Amritsar airport"। Tribuneindia.com। ২০১৭-০৪-০৬ তারিখে মূল থেকে আর্কাইভ করা। সংগ্রহের তারিখ ২০১৭-০৩-১২।
সন্ত (খ্রিস্টধর্ম)

সন্ত (ইংরেজি: Saint), খ্রিস্টধর্মীয় বিশ্বাস অনুসারে, ঈশ্বরের নিকটবর্তী ও পবিত্রতায় অনন্য এমন একজন ব্যক্তি যিনি যিশুতে সমাসীন এবং যার মাঝে যিশু সমাসীন। ইঙ্গদেশীয়, রোমান ক্যাথলিক, পূর্বদেশীয় সনাতনপন্থী, লুথারীয় এবং প্রাচ্যদেশীয় সনাতনপন্থী সম্প্রদায় অনুসারে স্বর্গপ্রাপ্ত সকল মৃত ব্যক্তি ঈশ্বরের নৈকট্যপ্রাপ্ত সন্ত হিসেবে বিবেচিত, যদিও মর্যাদায় সবাই সমান নয়। খ্রিস্ট সন্তগণ ইহুদী সাদিক, ইসলামী ওলি, বৌদ্ধ বোধিসত্ত্ব, শিখ গুরু বা হিন্দু ঋষিদের সাথে তুলনীয়। সাধারণার্থে, সন্ত অর্থ সাধু, ধার্মিক, হরিভক্ত, সুখনিধান, বা সুখকর। সংস্কৃত ভাষায় সৎ শব্দের প্রথমায় বহুবচন সন্তঃ। বন্দ্যোপাধ্যায়, হরিচরণ (২০১৬)। বঙ্গীয় শব্দকোষ। নয়া দিল্লি: সাহিত্য অকাদেমি। পৃষ্ঠা ২১১৫।  Beyer, Jürgen, et al., eds. Confessional sanctity (c. 1550 – c. 1800). Mainz: Philipp von Zabern, 2003. Bruhn, Siglind. Saints in the Limelight: Representations of the Religious Quest on the Post-1945 Operatic Stage. Hillsdale, New York: Pendragon Press, 2003. আইএসবিএন ৯৭৮-১-৫৭৬৪৭-০৯৬-১. Cunningham, Lawrence S. The Meaning of Saints. San Francisco: Harper & Row, 1980. Hawley, John Stratton, ed. Saints and Virtues. Berkeley: University of California Press, 1987. আইএসবিএন ০-৫২০-০৬১৬৩-২. Hein, David. "Saints: Holy, Not Tame". Sewanee Theological Review 49 (2006): 204–217. Jean-Luc Deuffic (ed.), Reliques et sainteté dans l'espace médiéval [১] O'Malley, Vincent J. Ordinary Suffering of Extraordinary Saints, 1999. আইএসবিএন ০-৮৭৯৭৩-৮৯৩-৬. Perham, Michael. The Communion of Saints. London: Alcuin Club/SPCK, 1980. Woodward, Kenneth L. Making Saints. New York: Simon & Schuster, 1996.
রেইড (২০১৮-এর চলচ্চিত্র)

রেইড হচ্ছে ২০১৮ সালে মুক্তিপ্রাপ্ত হিন্দি ভাষার চলচ্চিত্র, যেটি রিতেশ শাহ রচনা করেছেন এবং রাজ কুমার গুপ্তা পরিচালনা করেছেন। এই চলচ্চিত্রের প্রধান চরিত্রে অজয় দেবগন এবং ইলিয়েনা ডি ক্রুজ অভিনয় করেছেন। ২০১৭ সালের সেপ্টেম্বর মাসে চলচ্চিত্রটির প্রধান ফটোগ্রাফি লখনউ ও রায়বেরেলিতে সম্পন্ন করা হয়। এই চলচ্চিত্রটি ২০১৮ সালের ১৬ই মার্চ তারিখে মুক্তির জন্য নির্ধারণ করা হয়েছে। অজয় দেবগন – অময় পাটনায়ক (ডেপুটি কমিশনার অফ ইনকাম ট্যাক্স, লখনউ) ইলিয়েনা ডি ক্রুজ - মালিনী পাটনায়েক সৌরব শুকলা – রাজাজী গায়ত্রী আইয়ার অমিত বিমরোত রেইড ২০১৮ সালের ১৬ই মার্চ বিশ্বব্যাপী মুক্তি পেয়েছে। "Ajay Devgn: Ajay Devgn to 'Raid' theatres with a real story | Hindi Movie News"। Times of India। সংগ্রহের তারিখ ২০১৭-০৯-১১।  "Ajay Devgn to play a non-nonsense UP Income Tax officer in his next"। The Indian Express। সংগ্রহের তারিখ ২০১৭-০৯-১১।  "Ajay Devgn braves the heat in Lucknow for film shoot" "Ajay Devgn-Ileana D'Cruz begin shooting in Lucknow | Events Movie News"। Times of India। সংগ্রহের তারিখ ২০১৭-০৯-১১।  "WOW! Ajay Devgn's Raid goes on floors today" "Taxing time for Ajay Devgn" "Devgn's RAID gets a release date""। ৯ সেপ্টেম্বর ২০২১ তারিখে মূল থেকে আর্কাইভ করা। সংগ্রহের তারিখ ৬ ফেব্রুয়ারি ২০১৮।  ইন্টারনেট মুভি ডেটাবেজে রেইড (ইংরেজি)
ফজিলাতুন্নেসা বাপ্পী

ফজিলাতুন্নেসা বাপ্পী (৩১ ডিসেম্বর ১৯৭০ – ২ জানুয়ারি ২০২০) একজন বাংলাদেশী আইনজীবী, রাজনীতিবিদ এবং নবম ও দশম জাতীয় সংসদের সংরক্ষিত নারী আসনের সংসদ সদস্য ছিলেন। ফজিলাতুন্নেসা বাপ্পী ১৯৭০ সালের ৩১ ডিসেম্বর নড়াইলে জন্মগ্রহণ করেন। তিনি আন্তর্জাতিক অপরাধ ট্রাইব্যুনালের কৌঁসুলি ছিলেন। এছাড়া, তিনি সহকারী অ্যাটর্নি জেনারেল হিসেবেও দায়িত্ব পালন করেছেন। পেশায় আইনজীবী ফজিলাতুন্নেসা বাপ্পী ছাত্রাবস্থা থেকেই বাংলাদেশ আওয়ামী লীগের রাজনীতির সাথে যুক্ত ছিলেন। ২০১১ সালে তিনি সংরক্ষিত নারী আসন-৪৭ এর সংসদ সদস্য হিসেবে নির্বাচিত হয়েছিলেন। ২০১৪ সালে আওয়ামী লীগ সরকার গঠন করার পর তিনি ১৯ মার্চ সংরক্ষিত নারী আসন-৩০ থেকে দ্বিতীয়বার সংসদ সদস্য হন। ফজিলাতুন্নেসা বাপ্পী ২০২০ সালের ২ জানুয়ারি ঢাকার বঙ্গবন্ধু শেখ মুজিব মেডিকেল বিশ্ববিদ্যালয় হাসপাতালে ৪৯ বছর বয়সে মৃত্যুবরণ করেন। নবম জাতীয় সংসদ সদস্যদের তালিকা দশম জাতীয় সংসদ সদস্যদের তালিকা "ফজিলাতুন্নেসা বাপ্পী আর নেই"। যুগান্তর। ২ জানুয়ারি ২০২০। সংগ্রহের তারিখ ২ জানুয়ারি ২০২০।  "সাবেক এমপি ফজিলাতুন্নেসা বাপ্পী আর নেই"। সময় টিভি। ২ জানুয়ারি ২০২০। সংগ্রহের তারিখ ২ জানুয়ারি ২০২০।  "Ex-MP Fazilatunnesa Bappy passes away"। Daily Sun। ২ জানুয়ারি ২০২০। সংগ্রহের তারিখ ২ জানুয়ারি ২০২০।  "EC declares five AL candidates elected"। The Daily Star। ৯ ডিসেম্বর ২০১১। সংগ্রহের তারিখ ২ জানুয়ারি ২০২০।  "৪৮ নারী এমপি বিনা প্রতিদ্বন্দ্বিতায় নির্বাচিত"। বাংলানিউজটোয়েন্টিফোর.কম অনলাইন। ১৯ মার্চ ২০১৪। সংগ্রহের তারিখ ৬ ফেব্রুয়ারি ২০১৮।  "১০ম জাতীয় সংসদ সদস্য তালিকা (বাংলা)"। www.parliament.gov.bd। বাংলাদেশ জাতীয় সংসদ সচিবালয়, গণপ্রজাতন্ত্রী বাংলাদেশ সরকার। সংগ্রহের তারিখ ৬ ফেব্রুয়ারি ২০১৮।  "Fazilatunnesa Bappy dies"। The Daily Observer। ২ জানুয়ারি ২০২০। ২২ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২ জানুয়ারি ২০২০।  "Ex-Awami League MP Fazilatunnesa Bappy passes away"। The Independent। ২ জানুয়ারি ২০২০। ২ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২ জানুয়ারি ২০২০।  মাননীয় সংসদ সদস্য ফজিলাতুন নেসা বাপ্পি - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী। ১০ম জাতীয় সংসদ সদস্য তালিকা (বাংলা) ওয়েব্যাক মেশিনে আর্কাইভকৃত ২০১৯-০১-২৭ তারিখে - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।
ওয়াসিকা আয়শা খান

ওয়াসিকা আয়শা খান হলেন বাংলাদেশের একজন রাজনীতিবিদ ও সংরক্ষিত নারী আসন-৩১ থেকে নির্বাচিত জাতীয় সংসদ সদস্য যিনি অর্থ মন্ত্রণালয়ের প্রতিমন্ত্রী হিসেবে দায়িত্ব পালন করছেন। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ সংসদ সদস্য পদে নির্বাচিত হন। ওয়াসিকা আয়শা খান ১৯৭১ সালের ২৪ জুলাই জন্মগ্রহণ করেন। তিনি চট্টগ্রাম বিশ্ববিদ্যালয় থেকে বাণিজ্যে স্নাতক ও স্নাতকোত্তর ডিগ্রি লাভ করেন। তার পিতা আতাউর রহমান খান কায়সার বাংলাদেশের স্বাধীনতা যুদ্ধের অন্যতম সংগঠক এবং বাংলাদেশ আওয়ামী লীগের প্রখ্যাত রাজনীতিবিদ। ওয়াসিকা আয়শা খান ২০১৪ সালে ও ২০১৮ সালের ৩০ ডিসেম্বর ৩১ নং সংরক্ষিত নারী আসনে আওয়ামী লীগের প্রার্থী হিসেবে সংসদ সদস্য নির্বাচিত হন। তিনি ২০১৯ সালের ডিসেম্বরে আওয়ামী লীগের অর্থ ও পরিকল্পনা বিষয়ক সম্পাদক হন। তিনি বিস্তার: চিটাগাং আর্টস কমপ্লেক্সের উপদেষ্টা। তিনি জীবাশ্ম জ্বালানির ব্যবহার কমানোর জন্য ওকালতি করা ক্লাইমেট পার্লামেন্ট বাংলাদেশ নামক নেটওয়ার্কের ভাইস চেয়ারপারসন। তিনি মহিলা আওয়ামী লীগের সহ-সভাপতি। তিনি ২০২১ সালের জুনে বিদ্যুৎ, জ্বালানি ও খনিজ সম্পদ মন্ত্রণালয় সম্পর্কিত স্থায়ী কমিটির সভাপতি হন। ১ মার্চ ২০২৪ সালে আয়শা খান অর্থ মন্ত্রণালয়ের প্রতিমন্ত্রী হিসেবে নিযুক্ত হন। তিনি বাংলাদেশের স্বাধীনতা পরবর্তী ইতিহাসে প্রথম নারী অর্থ প্রতিমন্ত্রী। ১০ম জাতীয় সংসদ নির্বাচন - ২০১৪ বাংলাদেশের জাতীয় সংসদের সদস্যদের তালিকা "১০ম জাতীয় সংসদ সদস্য তালিকা (বাংলা)"। www.parliament.gov.bd। বাংলাদেশ জাতীয় সংসদ সচিবালয়, গণপ্রজাতন্ত্রী বাংলাদেশ সরকার। ২০১৯-০১-২৭ তারিখে মূল থেকে আর্কাইভ করা। সংগ্রহের তারিখ ৬ ফেব্রুয়ারি ২০১৮।  "৪৮ নারী এমপি বিনা প্রতিদ্বন্দ্বিতায় নির্বাচিত"। বাংলানিউজটোয়েন্টিফোর.কম অনলাইন। ১৯ মার্চ ২০১৪। সংগ্রহের তারিখ ৬ ফেব্রুয়ারি ২০১৮।  ব্যুরো, চট্টগ্রাম। "আতাউর রহমান খানের স্মৃতিচারণে মেয়ে ওয়াসিকা"। বিডিনিউজ টোয়েন্টিফোর ডটকম। ২১ জানুয়ারি ২০২৩ তারিখে মূল থেকে আর্কাইভ করা। সংগ্রহের তারিখ ২১ জানুয়ারি ২০২৩।  "সংরক্ষিত মহিলা আসনে এমপি হচ্ছেন যারা"। www.jugantor.com। সংগ্রহের তারিখ ২১ জানুয়ারি ২০২৩।  "আওয়ামী লীগের পূর্ণাঙ্গ কমিটিতে যাঁরা"। প্রথম আলো। সংগ্রহের তারিখ ২১ জানুয়ারি ২০২৩।  "মন্ত্রিসভার সদস্যগণের মধ্যে দায়িত্ব পুনর্বণ্টন"। মন্ত্রিপরিষদ বিভাগ। ১ মার্চ ২০২৪। সংগ্রহের তারিখ ১ মার্চ ২০২৪।  "সাত প্রতিমন্ত্রীর শপথ গ্রহণ"। বাংলাদেশ সংবাদ সংস্থা। ১ মার্চ ২০২৪। সংগ্রহের তারিখ ১ মার্চ ২০২৪।  "দেশের ইতিহাসে প্রথম নারী অর্থ প্রতিমন্ত্রী ওয়াসিকা আয়শা খান"। দেশ রূপান্তর। ১ মার্চ ২০২৪। সংগ্রহের তারিখ ১ মার্চ ২০২৪।  উইকিমিডিয়া কমন্সে ওয়াসিকা আয়শা খান সংক্রান্ত মিডিয়া রয়েছে। মাননীয় সংসদ সদস্য ওয়াসিকা আয়শা খান ওয়েব্যাক মেশিনে আর্কাইভকৃত ২০২৩-১০-০৯ তারিখে - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী। ১০ম জাতীয় সংসদ সদস্য তালিকা (বাংলা) ওয়েব্যাক মেশিনে আর্কাইভকৃত ২০১৯-০১-২৭ তারিখে - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।
গুগল অ্যাসিস্ট্যান্ট

গুগল এসিস্টেন্ট হল একটি ভার্চুয়াল ব্যক্তিগত সহকারী, যেটি জনপ্রিয় প্রযুক্তি ভিত্তিক প্রতিষ্ঠান গুগল দ্বারা উন্নীত, যেটি বর্তমানে প্রাথমিকভাবে মোবাইল এবং স্মার্ট হোম ডিভাইস সমূহের জন্য সহজলভ্য। যেটি গুগল নাও থেকে বিসদৃশ, গুগল এসিস্টেন্ট দ্বিমুখী কথোপকথনে অংশগ্রহণ করতে পারে। প্রাথমিকভাবে এসিস্টেন্টি গুগলের বার্তা আদান-প্রদান ভিত্তিক অ্যাপলিকেশন অলো এবং সক্রিয় কন্ঠযুক্ত স্মার্ট স্পিকার গুগল হোম-এর একটি অংশ হিসেবে প্রথম প্রকাশ করা হয় ২০১৬ সালের মে মাসে। তবে গুগলের উন্নীত নিজেস্ব স্মার্টফোন সমূহ পিক্সেল এবং পিক্সেল এক্সএল এ একচেটিয়া ব্যবহার হওয়ার পরবর্তীতে, ২০১৭ সালের ফেব্রুয়ারি মাস থেকে অন্যান্য এন্ড্রোয়েড ডিভাইস সমূহেও উন্নীত করার কাজ শুরু হয়, যেগুলোর মধ্যে তৃতীয় পক্ষের প্রতিষ্ঠান সমূহের স্মার্টফোন এবং স্মার্ট ঘড়ির অপারেটিং সিস্টেম এন্ড্রোয়েড ওয়্যার অন্যতম, এছাড়াও একই বছরের মে মাসে অ্যাপল-ভিত্তিক স্মার্টফোন এবং অন্যান্য গ্যাজেট সমূহের জন্য ব্যবহৃত অপারেটিং সিস্টেম আইওএস এর জন্য একটি স্বতন্ত্র অ্যাপ হিসেবে প্রকাশ করা হয়। এর পাশাপাশি ২০১৭ সালের এপ্রিল মাসে সফটওয়্যার ডেভলাপমেন্ট কিট বা সমৃদ্ধকরণের একটি ষোষণা আসে, এসিস্টন্টটি ব্যাপকভাবে বিভিন্ন ধরনের ডিভাইসগুলির সমর্থন করতে আরও সম্প্রসারিত করা হয়েছে এবং হচ্ছে, যেগুলোর মধ্যে গাড়ি এবং স্মার্টহোমের অ্যাপলিকেশন সমূহ অন্যতম। এসিস্টেন্টটির কার্যকারিতা তৃতীয় পক্ষের ডেভেলাপারদের দ্বারাও উন্নীত করা যায়। ব্যবহারকারীরা এসিস্টেন্টের সাথে প্রথমত তাদের নিজেস্ব সাধারণ কন্ঠ দ্বারা যোগাযোগ বা কথা বলতে পারে, যদিও কী-বোর্ড ইনপুটও সমর্থিত। গুগল নাও এর মত একই রকম এবং একই পদ্ধতিতে, এসিস্টেন্টও ইন্টারনেটে কোনকিছু অনুসন্ধান করতে, ইভেন্ট এবং অ্যালার্মগুলিকে কর্মপরিকল্পনা অনুযায়ী করতে, ব্যবহারকারীর ডিভাইসে হার্ডওয়্যার সেটিংস সমন্বয় করতে এবং ব্যবহারকারীর গুগল অ্যাকাউন্ট থেকে তথ্য প্রদর্শন করতে সক্ষম। এছাড়াও গুগল ষোষণা করেছে যে, এসিস্টেন্টি এর নির্ধারিত ডিভাইসের ক্যামেরা দ্বারা নিদৃষ্ট বস্তু চিহ্নিত করতে এবং চাক্ষুষ তথ্য সংগ্রহ করতে সক্ষম হবে, এছাড়াও পন্য ক্রয়, টাকা প্রেরণ এবং গান শনাক্ত করতে সক্ষম হবে। ২০১৮ সালের জানুয়ারী মাসে মার্কিন যুক্তরাষ্ট্রের নেভাডা রাজ্যের লাস ভেগাস শহরে অনুষ্ঠিত (৯-১২ তারিখ) হয়ে যাওয়া কনজুমার্স ইলেকট্রনিক্স শো ২০১৮-এ ষোষিত হয় যে, প্রথম কোন এসিস্টেন্ট যেটিতে থাকছে স্মার্ট ডিসপ্লে (স্মার্ট স্পিকার সাথে স্ক্রিন বা পর্দা), যেটি ২০১৮ সালের গ্রীষ্মে বাজাড়ে ছাড়ার পরিকল্পনা রয়েছে। https://www.netans.com/2017/12/06/jio-phone-google-assistant/ Bohn, Dieter (৮ জানুয়ারি ২০১৮)। "Google is introducing a new Smart Display platform"। The Verge। Vox Media। সংগ্রহের তারিখ ১৩ জানুয়ারি ২০১৮।  Google Assistant Supported Languages Google Assistant for Developers টেমপ্লেট:Intelligent personal assistant software
গুগল (সংখ্যা)

গুগল বা গুগোল (Googol) একটি সংখ্যা নির্দেশক শব্দ। ১০১০০ সংখ্যাটিকে এক গুগল বলা হয়। অর্থাৎ এক লিখে তার পরে একশটি শূণ্য বসালে যে বৃহৎ সংখ্যাটি পাওয়া যায় তা-ই এক গুগল। গণিতে এর বিশেষ কোনো তাৎপর্য না থাকলেও অতি বৃহৎ পরিমাণ বুঝাতে এর ব্যবহার লক্ষ্যণীয়। নির্দিষ্ট সংখ্যার জন্য এই নামের প্রথম প্রস্তাব করেছিল মার্কিন গণিতবিদ এডওয়ার্ড ক্যসনারের নয় বছর বয়সী ভাতিজা মিল্টন সিরোটা (১৯১১ - ১৯৮১)। সিরোটা ১৯২০ সালে তার চাচার কাছে নামটি প্রস্তাব করেছিল। ক্যাসনার তার Mathematics and the Imagination (১৯৪০) নামক গ্রন্থে এই শব্দের উল্লেখ করেন। তখন থেকেই এটি জনপ্রিয়তা অর্জন করে। আন্তর্জাতিক ইন্টারনেট সার্চ ইঞ্জিন গুগ্‌ল (Google)-এর নামটি এই শব্দ থেকেই নেয়া হয়েছে। গুগ্‌লের অন্যতম প্রতিষ্ঠাতা ল্যারি পেজ তার স্কুল জীবন থেকেই গণিতের গুগল শব্দটি দেখে বেশ আগ্রহ বোধ করেছিলেন। স্কুল জীবনে বন্ধুরা মিলে এই নামটিকে পছন্দ করেন। কিন্তু বানান ভুল করে তারা googol-এর বদলে google লিখেন। গুগলকে এভাবে প্রকাশ করা যায়: ১ গুগোল = ১০১০০ =১০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০০
সুবাহ বাংলার সুবাহদারদের তালিকা

মোগল আমলে সমগ্র দেশকে কয়েকটি প্রশাসনিক অঞ্চলে বিভক্ত করে শাসনকার্য পরিচালনা করা হতো। এই সব প্রসাশনিক অঞ্চলকে বলা হতো সুবাহ। যেকোন সুবাহ তথা প্রদেশের প্রশাসক বা গভর্নরকে সুবাহদার বলা হতো। সাধারণত উচ্চপদস্থ সরকারী কর্মকর্তা, সেনা কর্মকর্তা এবং শাহজাদাদের বা রাজবংশের বিশ্বস্ত ব্যক্তিদের সুবাহদার হিসেবে নিযুক্ত করে পাঠানো হতো। মোগলা সাম্রাজ্যের আমলে বর্তমানের বাংলাদেশ এবং ভারতের পশ্চিমবঙ্গ ও ওড়িশা পর্যন্ত বিস্তৃত অঞ্চল নিয়ে সুবাহ বাংলা গঠন করা হয়েছিলো। সুবাহ বাংলায় সুবাহদার হিসেবে বিভিন্ন ব্যক্তি এসে শাসনকার্য পরিচালনা করতেন। সুবাহ বাংলার সুবাহদারদের তালিকা ও শাসনামল নিম্নে দেওয়া হলো: Eaton, Richard M. (১৯৯৩)। The Rise of Islam and the Bengal Frontier, 1204-1760। Berkeley: University of California Press। পৃষ্ঠা 325–6। আইএসবিএন 0-520-20507-3।
ঘঘরার যুদ্ধ

ঘর্ঘরার যুদ্ধ সঙ্ঘটিত হয় ১৫২৯ সালে। এটি ভারতে মুঘল সাম্রাজ্য প্রতিষ্ঠায় একটি অন্যতম যুদ্ধ। এটি ১৫২৬ সালে সঙ্ঘটিত পানিপথের প্রথম যুদ্ধ ও ১৫২৭ সালে সঙ্ঘটিত খানার যুদ্ধের পরে সঙ্ঘটিত হয়। এই যুদ্ধে সদ্য উত্থিত মুঘল সাম্রাজ্যের সম্রাট জহিরউদ্দিন মুহাম্মদ বাবর-এর সৈন্যবাহিনী ভারতীয় মিত্রবাহিনীর সাথে যোগদান করে। অপরপক্ষে পূর্ব আফগানি কনফেডারেট বাহিনী সুলতান মাহমুদ লোদির নেতৃত্বে ও শাহী বাঙলা সুলতান নুসরাত শাহ-এর নেতৃত্বে যুদ্ধ করে। সুলতান মাহমুদ লোদি দিল্লির মসনদে বসার উচ্চাশা পোষণ করেছিলেন।আফগানি কনফেডারেট তাঁকে দিল্লি সালতানাতের যোগ্য উত্তরসূরি ঘোষণা করে ও রাজপুত কনফেডারেট তাঁকে সহায়তা করে।খানার যুদ্ধে পরাজয়ের পর তিনি পালিয়ে যেতে বাধ্য হন। তিনি গুজরাত-এ আশ্রয় নেন।পূর্বদিককার স্বজনদের সাথে যোগাযোগের প্রচেষ্টার পর তিনি তাদের সাথে অবশেষে যোগ দিতে সমর্থ হন। বাবর-এর চান্দেরী আক্রমণের কিছু সময় পরেই,বিহারের পাঠান সাম্রাজ্যের সম্রাট সুলতান মাহমুদ শাহ লোহানী মৃত্যুবরণ করেন।তাঁর মৃত্যুর পর তাঁর পুত্র সুলতান জালাল উদ-দীন লোহানী সিঙহাসনে বসেন। এটি ছিল একটি চূড়ান্ত নিষ্পত্তিমূলক যুদ্ধ।অসংখ্য অদম্য আফগানি পশ্চিমে পুনরায় আফগানি শাসনের আশা ত্যাগ করে পরাজয় বরণ করে। Joshi, Rita (১৯৮৫)। The Afghan nobility and the Mughals : 1526-1707। New Delhi: Vikas Pub. House। আইএসবিএন 0-7069-2752-4। ওসিএলসি 13330657।
নয়াপাড়া ইউনিয়ন

নয়াপাড়া বাংলাদেশের বান্দরবান জেলার অন্তর্গত আলীকদম উপজেলার একটি ইউনিয়ন। নয়াপাড়া ইউনিয়নের আয়তন ৭৬৪০ একর (৩০.৯২ বর্গ কিলোমিটার)। প্রতিষ্ঠাকালীন সময়ের তথ্যানুযায়ী নয়াপাড়া ইউনিয়নের লোকসংখ্যা প্রায় ১০ হাজার। আলীকদম উপজেলার পশ্চিম-মধ্যাংশে নয়াপাড়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের উত্তরে চৈক্ষ্যং ইউনিয়ন, পূর্বে আলীকদম সদর ইউনিয়ন, দক্ষিণে কুরুকপাতা ইউনিয়ন এবং পশ্চিমে নাইক্ষ্যংছড়ি উপজেলার দোছড়ি ইউনিয়ন ও বাইশারী ইউনিয়ন অবস্থিত। ২০১৪ সালের ২৪ জুলাই ২নং চৈক্ষ্যং ইউনিয়নকে বিভক্ত করে ৩নং নয়াপাড়া ইউনিয়ন গঠন করা হয়। নয়াপাড়া ইউনিয়ন আলীকদম উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম আলীকদম থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। ওয়ার্ডভিত্তিক এ ইউনিয়নের সীমানাসমূহ হল: নয়াপাড়া ইউনিয়নের সাক্ষরতার হার ২৫%। এ ইউনিয়নে ৮টি প্রাথমিক বিদ্যালয় রয়েছে। প্রাথমিক বিদ্যালয় কলারঝিরি সরকারি প্রাথমিক বিদ্যালয় গয়ামঝিরি পঞ্চবিহারী সরকারি প্রাথমিক বিদ্যালয় তারাবুনিয়া শফিউল আলম সরকারি প্রাথমিক বিদ্যালয় নয়াপাড়া সরকারি প্রাথমিক বিদ্যালয় বাবু পাড়া সরকারি প্রাথমিক বিদ্যালয় মংচা পাড়া সরকারি প্রাথমিক বিদ্যালয় মংচিং হেডম্যানপাড়া সরকারি প্রাথমিক বিদ্যালয় রোয়াম্ভু সরকারি প্রাথমিক বিদ্যালয় নয়াপাড়া ইউনিয়নে যোগাযোগের প্রধান সড়ক হল আলীকদম-নয়াপাড়া সড়ক। প্রধান যোগাযোগ মাধ্যম জীপগাড়ি। নয়াপাড়া ইউনিয়নের পূর্ব সীমান্ত দিয়ে বয়ে চলেছে মাতামুহুরী নদী। এছাড়া রয়েছে তৈন খাল। বর্তমান চেয়ারম্যান: মো. কফিল উদ্দিন আলীকদম উপজেলা আলীকদম থানা বান্দরবান জেলা "আলীকদমে নয়াপাড়া ও কুরুকপাতা নামে আরও দু'টি ইউনিয়নের সৃষ্টি"। ১৪ আগস্ট ২০১৪।  "আলীকদমে এডিপির প্রকল্প বাস্তবায়নে দুর্নীতির অভিযোগ"। samakal.com। ১৮ এপ্রিল ২০২৩ তারিখে মূল থেকে আর্কাইভ করা। সংগ্রহের তারিখ ৬ ফেব্রুয়ারি ২০১৮।
চৈক্ষ্যং ইউনিয়ন

চৈক্ষ্যং বাংলাদেশের বান্দরবান জেলার অন্তর্গত আলীকদম উপজেলার একটি ইউনিয়ন। চৈক্ষ্যং ইউনিয়নের আয়তন ৩২,০০০ একর (১২৯.৫০ বর্গ কিলোমিটার)। ২০১১ সালের আদমশুমারি অনুযায়ী চৈক্ষ্যং ইউনিয়নের মোট জনসংখ্যা ২০,৮২২ জন। এর মধ্যে পুরুষ ১০,৬১৫ জন এবং মহিলা ১০,২০৭ জন। মোট পরিবার ৪,০৩১টি। আলীকদম উপজেলার সর্ব-উত্তরে চৈক্ষ্যং ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের দক্ষিণে আলীকদম সদর ইউনিয়ন ও নয়াপাড়া ইউনিয়ন, পশ্চিমে লামা উপজেলার ফাঁসিয়াখালী ইউনিয়ন, উত্তর-পশ্চিমে লামা উপজেলার রূপসীপাড়া ইউনিয়ন এবং উত্তর-পূর্বে থানচি উপজেলার বলিপাড়া ইউনিয়ন ও থানচি সদর ইউনিয়ন অবস্থিত। ১৯৮৬ সালে আলীকদম ইউনিয়ন থেকে বিভক্ত হয়ে এ ইউনিয়ন ২নং চৈক্ষ্যং ইউনিয়ন পরিষদ নামে পরিচিতি লাভ করে। চৈক্ষ্যং ইউনিয়ন আলীকদম উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম আলীকদম থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। ওয়ার্ডভিত্তিক এ ইউনিয়নের সীমানাসমূহ হল: ২০১১ সালের আদমশুমারি অনুযায়ী চৈক্ষ্যং ইউনিয়নের সাক্ষরতার হার ৩২.৪%। এ ইউনিয়নে ১টি মাধ্যমিক বিদ্যালয় ও ৯টি প্রাথমিক বিদ্যালয় রয়েছে। মাধ্যমিক বিদ্যালয় চৈক্ষ্যং আদর্শ উচ্চ বিদ্যালয় মম্পাখই হেডম্যানপাড়া মাধ্যমিক বিদ্যালয় প্রাথমিক বিদ্যালয় চৈক্ষ্যং ত্রিপুরা পাড়া সরকারি প্রাথমিক বিদ্যালয় চৈক্ষ্যং মৈত্রী সরকারি প্রাথমিক বিদ্যালয় থোয়াইচিং হেডম্যানপাড়া সরকারি প্রাথমিক বিদ্যালয় বাঘের ঝিরি সরকারি প্রাথমিক বিদ্যালয় ভরির মুখ সরকারি প্রাথমিক বিদ্যালয় মম্পাখই হেডম্যানপাড়া সরকারি প্রাথমিক বিদ্যালয় মংতাই হেডম্যানপাড়া সরকারি প্রাথমিক বিদ্যালয় লাংড়িং পাড়া সরকারি প্রাথমিক বিদ্যালয় সোনাইছড়ি সরকারি প্রাথমিক বিদ্যালয় চৈক্ষ্যং ইউনিয়নে যোগাযোগের প্রধান সড়ক হল লামা-আলীকদম সড়ক। প্রধান যোগাযোগ মাধ্যম জীপগাড়ি। চৈক্ষ্যং ইউনিয়নের পূর্ব সীমান্ত দিয়ে বয়ে চলেছে মাতামুহুরী নদী। এছাড়া রয়েছে চৈক্ষ্যং খাল এবং লামা খাল। চৈক্ষ্যং ইউনিয়নের দর্শনীয় স্থানগুলোর মধ্যে রয়েছে: দুপ্রুঝিরি মিনি ঝর্ণা ম্যারাইংতং জাদ্ধী পাহাড় বর্তমান চেয়ারম্যান: ফেরদৌস রহমান আলীকদম উপজেলা আলীকদম থানা বান্দরবান জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ২১ নভেম্বর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "২নং চৈক্ষ্যং ইউনিয়নের ইতিহাস - চৈক্ষ্যং ইউনিয়ন - চৈক্ষ্যং ইউনিয়ন"। chwekhyongup.bandarban.gov.bd। ১৬ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৭ ফেব্রুয়ারি ২০১৮।  "আলীকদমে নয়াপাড়া ও কুরুকপাতা নামে আরো দু'টি ইউনিয়নের সৃষ্টি"। ১৪ আগস্ট ২০১৪।  "মাধ্যমিক বিদ্যালয় - চৈক্ষ্যং ইউনিয়ন - চৈক্ষ্যং ইউনিয়ন"। chwekhyongup.bandarban.gov.bd। ১৬ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৭ ফেব্রুয়ারি ২০১৮।  "দর্শনীয় স্থান - চৈক্ষ্যং ইউনিয়ন - চৈক্ষ্যং ইউনিয়ন"। chwekhyongup.bandarban.gov.bd। ১৬ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৭ ফেব্রুয়ারি ২০১৮।  Kantho, Kaler। "আলীকদম উপজেলা পরিষদ চেয়ারম্যানের বিরুদ্ধে অনাস্থা - কালের কণ্ঠ"।